CELEX: 32008R0977
Language: da
Date: 2008-10-03 00:00:00
Title: Kommissionens forordning (EF) nr. 977/2008 af 3. oktober 2008 om tarifering af visse varer i Taric

7.10.2008   
            
            
               DA
            
            
               Den Europæiske Unions Tidende
            
            
               L 266/8
            
         
      KOMMISSIONENS FORORDNING (EF) Nr. 977/2008
   af 3. oktober 2008
   om tarifering af visse varer i Taric
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den i artikel 2 i forordning (EØF) nr. 2658/87 omhandlede Taric, bør der vedtages bestemmelser vedrørende tariferingen af de varer, der er omhandlet i bilaget til nærværende forordning.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget, tariferes under de Taric-koder, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det bør anføres, at bindende tariferingsoplysninger, der er meddelt af medlemsstaternes toldmyndigheder vedrørende varer i Taric, men som ikke stemmer overens med denne forordning, i en periode på tre måneder fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2).
            
         
               (5)
            
            
               Foranstaltningerne i denne forordning er i overensstemmelse med udtalelsen fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i Taric under de i kolonne 2 i skemaet nævnte Taric-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. oktober 2008.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (Taric-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Poly(ethylentereftalat)folie (PET) af tykkelse ikke over 0,35 mm og med en metalliseret overflade, ikke afsendt fra Brasilien eller Israel.
                           
                        
               
                  3920621994
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 10 til kapitel 39 og teksten til KN-kode 3920, 3920 62 og 3920 62 19 samt Taric-kode 3920621994.
                  Metalliseringen af overfladen betragtes som en overfladebehandling, der ikke forstærker folien. Varen tariferes derfor under pos. 3920 (se Forklarende Bemærkninger til HS, pos. 3920, fjerde afsnit).
                  Folien har ikke de egenskaber, som kendetegner varer henhørende under Taric-kode 3920621100 til 3920621988.
                  Folien tariferes under Taric-kode 3920621994, da betegnelsen »poly(ethylentereftalat)folie (PET)« i Taric-kode 3920621994 omfatter PET-folie af tykkelse 0,35 mm eller derunder, som ikke kan henføres under Taric-kode 3920621100 til 3920621988.
               
            
                  
                              2.
                           
                           
                              Poly(ethylentereftalat)folie (PET) af tykkelse over 0,35 mm og med en metalliseret overflade, ikke afsendt fra Brasilien eller Israel.
                           
                        
               
                  3920629094
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 10 til kapitel 39 og teksten til KN-kode 3920, 3920 62 og 3920 62 90 samt Taric-kode 3920629094.
                  Metalliseringen af overfladen betragtes som en overfladebehandling, der ikke forstærker folien. Varen tariferes derfor under pos. 3920 (se Forklarende Bemærkninger til HS, pos. 3920, fjerde afsnit).
                  Folien har ikke de egenskaber, som kendetegner varer henhørende under Taric-kode 3920629020 til 3920629040.
                  Folien tariferes under Taric-kode 3920629094, da betegnelsen »poly(ethylentereftalat)folie (PET)« i Taric-kode 3920629094 omfatter PET-folie af tykkelse over 0,35 mm, som ikke kan henføres under Taric-kode 3920629020 til 3920629040.